


לפני 22 שנים, אחזתי לראשונה בביתי הקטנטונת, שזה עתה נולדה, תינוקת מתוקה ורכה, נשקתי לה – ונפרדתי ממנה מיד.בס"ד

מלכי הקטנה נכנסה לחדר הניתוח בהיותה בת 8 שעות בלבד, ניתוח שהציל את חייה, אך הותיר אותה משותקת בשתי רגליה.
עוד לפני הניתוח הספקתי ללחוש באוזניה: יהיו לך חיים מאושרים, מספקים ומלאים. אנחנו נעשה לך הכל כדי שתהיי מאושרת.
השנים הראשונות היו מאתגרות – אשפוזים חוזרים, ניתוחים רבים. לאחר כל ניתוח הייתה מלכי מחייכת מול העתיד בתקוה ובאופטימיות. מרימה ראש ואומרת: אני אגדל לאדם עצמאי ומתפקד, אני לא מוותרת!
ואכן, מלכי לא ויתרה, בנוסף ללמודים ביסודי ובתיכון הוא התמסרה לטיפולים מפרכים ואינטנסיביים: פיזיותרפיה, הידרותרפיה, ריפוי בעיסוק – לרכישת עצמאות, רכיבת סוסים – לשיווי משקל ורכיבה על אופני ידיים לחיזוק שרירי כתפיים וגב.
בכל פעם שהפסידה טיול מרתק, חוויה מענגת או בילוי חברתי בגלל אשפוז, טיפול או ניתוח נוסף – הייתי מנחמת אותה ומבטיחה לה: עכשיו קשה ומתסכל. את באמת מפסידה חוויות רבות, אבל -  יבואו ימים טובים מאלה ואת תבני לך חיים עצמאיים עם בן זוג מסור ואוהב.
ועם החלום הזה, הגיעה מלכי רחוק: היא עצמאית ומתניידת לכל מקום בכיסא הגלגלים שלה, אופה ומבשלת במטבח הנגיש שבנינו לה, מנהלת חיי חברה עשירים. היא שחיינית מצוינת,
 עובדת כספרנית וקלדנית ואפילו עוסקת באומנות בשעות הפנאי
לפני תקופה מצאה מלכי את בן זוגה, היא התארסה עם בחור חכם, 
שמח ונעים, וגם הוא מרותק לכיסא גלגלים ומנהל חיים עצמאיים לחלוטין.
מאז היותה קטנה, ציפתה מלכי ליום שבו תתחתן ותקים בית עצמאי ומתפקד. זה החלום שנתן לה כח להתקדם ולהתאמץ.
כדי לגור עם בן זוגה – זקוקה מלכי לדירה נגישה בקומת קרקע, המותאמת לצרכי שני נכים – רק כך יוכלו לנהל חיים עצמאיים. אלא ש-
דירה כזו עולה הון!.
ואני, שהבטחתי לעשות למענה הכל נאלצת עכשיו לפנות אליכם – אנשים טובי לב – כדי שתסיעו לנו בהוצאה הענקית הזו.
אני מודה לכן מראש,
בזכותכם תוכל מלכי להגשים חלום.
מיכל אמא של מלכי






